



На основу чл. 4. и 85. Закона о запосленима у аутономним покрајинама и јединицама локалне самоуправе („Службени гласник РС“ бр. 21/2016, 113/2017, 95/2018, 114/2021 и 92/2023), члана 19. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе (Сл. гласник РС“ бр. 107/2023) и члана 25. Одлуке о градским управама града Сремска Митровица („Службени лист града Сремска Митровица“, број 17/2024 и 5/2025), в.д.  начелника Градске управе за пољопривреду и рурални развој града Сремска Митровица, доноси
                          			
Р Е Ш Е Њ Е


          Именује се конкурсна комисија за спровођење интерног конкурса за попуњавање извршилачког радног места Стручно-аналитички послови у области пољопривреде II, на неодређено време, звање саветник, један извршилац, систематизовано чланом 46. Правилника о унутрашњем уређењу и систематизацији радних места у градским управама и Градском правобранилаштву града Сремска Митровица („Сл. лист града Сремска Митровица“ бр. 3/2025 и 6/2025)
у саставу: 

1. Десанка Ступар – самостални саветник, запослена у Градској управи за пољопривреду и рурални развој да у недостатку систематизиваног радног места Руководиоца службе у којој се радно место попуњава обавља функцију Руководиоца за потребе поступка.
2. Божа Зељковић  –саветник, запослен у Градској управи за пољопривреду и рурални развој
3. Јелена Ђонлић – самостални саветник, Руководилац Службе за људске ресурсе у Градској управи за опште и заједничке послове 


       Конкурсна комисија има задатак да спроведе изборни поступак за попуњавање извршилачког радног места из става 1. диспозитива овог решења, у складу са Уредбом о спровођењу интерног и јавног конкурса за попуњавање радних места у аутономним покрајинама и јединицама локалне самоуправе.  


О б р а з л о ж е њ е

         Решењем о попуњавању радног места број 003375538-2025-08926-010-000-110-024 од 04.08.2025. године, покренут је поступак попуњавања извршилачког радног места Стручно-аналитички послови у области пољопривреде II, на неодређено време, звање саветник, један извршилац, систематизовано чланом 46. Правилника о унутрашњем уређењу и систематизацији радних места у градским управама и Градском правобранилаштву града Сремска Митровица
        Чланом 4. Закона о запосленима у аутономним покрајинама и јединицама локалне самоуправе прописано је да за службенике и намештенике у јединицама локалне самоуправе, права и дужности у име послодавца, врши начелник градске или општинске управе ако је образована као јединствен орган, односно начелник управе за поједине области, или начелник управе градске општине, односно руководилац који руководи службом или организацијом.
Чланом 85. Закона о запосленима у аутономним покрајинама и јединицама локалне самоуправе прописано је да интерни конкурс спроводи конкурсна комисија од три члана. Конкурсну комисију за спровођење интерног конкурса, сходно овом члану Закона, именује начелник управе, тако да конкурсну комисију обавезно чине непосредни руководилац организационе јединице у којој се попуњава радно место, службеник који је стручан у области за коју се попуњава радно место и службеник који обавља послове из области управљања људским ресурсима. 
Чланом 19. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе прописано је да се конкурсна комисија именује пре него што се огласи интерни конкурс.

